CELEX: 32018D0702(01)
Language: el
Date: 2018-06-26 00:00:00
Title: Απόφαση του Συμβουλίου, της 26ης Ιουνίου 2018, για το διορισμό επτά μελών στο Διοικητικό Συμβούλιο της Ευρωπαϊκής Αρχής για την Ασφάλεια των Τροφίμων

2.7.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 230/2
               
            ΑΠΌΦΑΣΗ ΤΟΥ ΣΥΜΒΟΥΛΊΟΥ
      της 26ης Ιουνίου 2018
      για το διορισμό επτά μελών στο Διοικητικό Συμβούλιο της Ευρωπαϊκής Αρχής για την Ασφάλεια των Τροφίμων
      (2018/C 230/02)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 25 παράγραφος 1,
      Έχοντας υπόψη τον κατάλογο των υποψηφίων που υπεβλήθη στο Συμβούλιο από την Ευρωπαϊκή Επιτροπή με επιστολή της 24ης Ιανουαρίου 2018,
      Έχοντας υπόψη τις απόψεις που εξέφρασε το Ευρωπαϊκό Κοινοβούλιο με επιστολή της 16ης Μαΐου 2018,
      Εκτιμώντας τα ακόλουθα:
      
                  (1)
               
               
                  Είναι άκρως σημαντικό το να εξασφαλιστεί η ανεξαρτησία, η υψηλή επιστημονική ποιότητα, η διαφάνεια και η αποτελεσματικότητα της Ευρωπαϊκής Αρχής για την Ασφάλεια των Τροφίμων. Είναι επίσης απαραίτητο να εξασφαλιστεί η συνεργασία της εν λόγω αρχής με τα κράτη μέλη.
               
            
                  (2)
               
               
                  Η θητεία επτά μελών του Διοικητικού Συμβουλίου της Ευρωπαϊκής Αρχής για την Ασφάλεια των Τροφίμων λήγει στις 30 Ιουνίου 2018.
               
            
                  (3)
               
               
                  Ο κατάλογος τον οποίο υπέβαλε η Επιτροπή εξετάστηκε ενόψει του διορισμού επτά νέων μελών του Διοικητικού Συμβουλίου της Ευρωπαϊκής Αρχής για την Ασφάλεια των Τροφίμων με βάση την τεκμηρίωση που προσκόμισε η Επιτροπή και υπό το πρίσμα των απόψεων που εξέφρασε το Ευρωπαϊκό Κοινοβούλιο. Σκοπός είναι να εξασφαλισθούν τα αυστηρότερα κριτήρια επάρκειας, ευρύ φάσμα εμπειρογνωμοσύνης, για παράδειγμα όσον αφορά τη διαχείριση και τη δημόσια διοίκηση, και η ευρύτερη δυνατή γεωγραφική κατανομή εντός της Ένωσης.
               
            
                  (4)
               
               
                  Σύμφωνα με το άρθρο 25 παράγραφος 1 του κανονισμού (ΕΚ) αριθ. 178/2002, τέσσερα μέλη του Διοικητικού Συμβουλίου της Ευρωπαϊκής Αρχής για την Ασφάλεια των Τροφίμων πρέπει να έχουν θητεύσει σε οργανώσεις εκπροσώπησης των καταναλωτών και άλλων συμφερόντων στην τροφική αλυσίδα. Η θητεία τριών μελών του Διοικητικού Συμβουλίου που έχουν θητεύσει σε τέτοιες οργανώσεις λήγει στις 30 Ιουνίου 2018· ένα μέλος έχει θητεύσει σε οργανώσεις εκπροσώπησης των καταναλωτών και δύο έχουν θητεύσει σε οργανώσεις εκπροσώπησης άλλων συμφερόντων στην τροφική αλυσίδα. Τα εν λόγω μέλη θα πρέπει, επομένως, να αντικατασταθούν από μέλη που έχουν θητεύσει σε οργανώσεις εκπροσώπησης των καταναλωτών και άλλων συμφερόντων στην τροφική αλυσίδα, και θα πρέπει να εκπροσωπούνται αμφότερες οι υποκατηγορίες - δηλ. καταναλωτών και άλλων συμφερόντων στην τροφική αλυσίδα.
               
            
                  (5)
               
               
                  Το άρθρο 25 παράγραφος 2 του κανονισμού (ΕΚ) αριθ. 178/2002 προβλέπει ότι η θητεία των μελών πρέπει να είναι τετραετής και μπορεί να ανανεωθεί άπαξ. Ένας από τους υποψηφίους που έχει θητεύσει σε οργανώσεις εκπροσώπησης των καταναλωτών έχει ήδη διοριστεί ως μέλος του Διοικητικού Συμβουλίου με τις αποφάσεις του Συμβουλίου της 24ης Ιουνίου 2013 (2) και της 16ης Ιουνίου 2014 (3). Πρώτα υπηρέτησε επί ένα έτος για το υπόλοιπο της θητείας παραιτηθέντος τακτικού μέλους και, στη συνέχεια, διορίστηκε για πλήρη τετραετή θητεία. Το τακτικό αυτό μέλος θα πρέπει συνεπώς να διοριστεί μόνο για τρία έτη ώστε η συνολική διάρκεια της θητείας του να μην υπερβαίνει τα οκτώ έτη,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Διορίζονται ως μέλη του Διοικητικού Συμβουλίου της Ευρωπαϊκής Αρχής για την Ασφάλεια των Τροφίμων, για την περίοδο από 1ης Ιουλίου 2018 έως 30 Ιουνίου 2022, οι κάτωθι:
      Geronimo Răducu BRĂNESCU
      Herman DIRICKS
      Libor DUPAL (*1)
      
      Iñaki EGUILEOR
      András SZÉKÁCS
      Annette TOFT (*2)
      
      Άρθρο 2
      Διορίζεται ως νέο μέλος του Διοικητικού Συμβουλίου της Ευρωπαϊκής Αρχής για την Ασφάλεια των Τροφίμων, για την περίοδο από 1ης Ιουλίου 2018 έως 30 Ιουνίου 2021, ο κάτωθι:
      Raymond O'ROURKE (*3)
      
      Άρθρο 3
      Η παρούσα απόφαση αρχίζει να ισχύει την ημερομηνία της έκδοσής της.
      
         Λουξεμβούργο, 26 Ιουνίου 2018.
         
            
               Για το Συμβούλιο
            
            
               Η Πρόεδρος
            
            E. ZAHARIEVA
         
      
      
         (1)  ΕΕ L 31 της 1.2.2002, σ. 1.
      
         (2)  Απόφαση του Συμβουλίου, της 24ης Ιουνίου 2013, για τον διορισμό μέλους του Διοικητικού Συμβουλίου της Ευρωπαϊκής Αρχής για την Ασφάλεια των Τροφίμων (ΕΕ C 187 της 29.6.2013, σ. 7).
      
         (3)  Απόφαση του Συμβουλίου, της 16ης Ιουνίου 2014, για τον διορισμό του ημίσεος των μελών του διοικητικού συμβουλίου της Ευρωπαϊκής Αρχής για την Ασφάλεια των Τροφίμων (ΕΕ C 192 της 21.6.2014, σ. 2).
      
         (*1)  Προηγούμενη θητεία σε οργανώσεις εκπροσώπησης καταναλωτών.
      
         (*2)  Προηγούμενη θητεία σε οργανώσεις εκπροσώπησης άλλων συμφερόντων στην τροφική αλυσίδα.
      
         (*3)  Προηγούμενη θητεία σε οργανώσεις εκπροσώπησης καταναλωτών.